Kataki

Kataki emberi megjelenése (Kép forrása: https://www.deviantart.com/brittmartin/art/L5R-Bayushi-Hisa-185227797)

### Kaszt

*"Mindenki vágyik valamire. És nagyon sokan nem kapják meg azt a dolgot. A kérdés, hogy ki tűri el a bukást, és ki bosszulja meg." - Kataki az onmyojinak, aki szerződést akart kötni vele*

Kataki egy Ayakashi az Edo-kor végi Japánban, Arashi apja. Nem kerül kimondásra, de valószínűleg egy erősebb Onryō (bosszúálló szellem, aki képes tönkretenni az ember egészségét, megtámadni, vagy akár megölni az élőket).

## Megjelenése

Emberi alakjában 175 centi körüli férfi, csontos arccal. A feje búbjáig kopasz, a koponyája hátsó részéről viszont hosszú, fekete haj nő. A szemei borostyánsárgák, átható tekintetűek, kissé mélyen ülőek. Általában nem látszik az arca, a maszkja koponyára emlékeztet, aminek azonban agyarak állnak ki az állkapcsából. Kardot hord magánál, de alapvetően nem a vívótudására, sokkal inkább a képességeire támaszkodik – ezek miatt gyakran egyáltalán nincs szüksége harcra, hogy elintézze az áldozatát. Az öltözetét a vörös és a piszkosfehér árnyalatai jellemzik, gyakori motívum a viseletén a halált, a mérgezést, a pusztulást szimbolizáló skorpió.

## Személyisége

Könyörtelen, végletekig önző, és nehezen kontrollálható. A legkisebb sérelmet is kegyetlenül megtorolja, a gyilkossággal kapcsolatban semmilyen ellenérzése nincsen. A stílusa, a viselkedése fenyegető, ha valaki meglátja az emberi alakját, általában érzi, hogy jobb elkerülni - sokszor azonban ekkor már régen késő. Általában elég nyers, és őszinte, nincs igénye, vagy oka a hazugságra.

Amikor a képessége által emlékeket, vagy érzelmeket vesz fel, a személyisége átmenetileg lágyulhat: kötődéseket alakít ki, emberek ténylegesen fontossá válhatnak számára, akár egészen önzetlen döntéseket is hozhat. Ahogy azonban a kötődések és kapcsolatok halványulnak, visszabillen az eredeti állapotába, és ismét sötétebb figura lesz.

## Története

Nem egy konkrét emberi lélekből, hanem érzésekből született - a létrejöttének körülményei tisztázatlanok, de valószínűleg több árulásnak áldozatul esett ember bosszúvágyának megtestesülése. A létezésének célja gyakorlatilag annyi, hogy kitöltse a haragját azokon, akik akár őt, akár mást ki akarnak használni - ennek megfelelően valahányszor egy onmyoji a szolgájává akarta tenni, minden esetben az életével fizetett. Az ártó szándékot nem lehet elrejteni előle tökéletesen megérti az emberek érzéseit és gondolatait - azonban néha annyira erősen rájuk tud hangolódni, hogy át is veszi őket, és a sajátjaként éli meg.

Egy időben együttműködött Kagutsuchivel, a Vörös Démonkirállyal a hódító hadjárata során, később azonban Aitoshi mellé állt vele szemben, és elárulta őt. Szerepe volt annak az átoknak a létrehozásában is, amit Aitoshi akkor még meg sem született lányára, Ai-ra és a Samano vérvonalra mondott. Az árulása erősen elvágta a korábbi szövetségeseitől, Orochi a mai napig mélyen gyűlöli.

Nagyjából másfél évvel Arashi születése előtt egy fiatal onmyoji megidézte, azzal a szándékkal, hogy az erejét kihasználva szerezze meg Kazuo Megumi kezét. A nő szamurájcsalád lánya volt, így az alacsony rangba született onmyojihoz nem adták volna hozzá, elkeseredésében fordult a démonhoz. Kataki vele sem tett kivételt, nem volt hajlandó szerződést kötni, és a próba a férfi életébe került. A vágya az azonban a nő iránt erős maradt, és ezúttal is megtörtént, hogy Kataki részben átvette, vagyis maga is kötődni kezdett Megumihoz. Felkutatta a nőt, és a képességei nagy segítségére voltak, hogy elcsábítsa. Többet tudott a nőről, mint bárki, tökéletesen megértette, és ezzel könnyen elérte, hogy beleszeressen.

Hamarosan azonban félővé vált, hogy a kapcsolat kitudódik, és a hasonló viszonyt emberek és démonok is megvetették, így Megumi kérte, hogy váljanak el egymástól. Kataki elfogadta a döntést, és elhagyta a várost - egyikük sem tudta, hogy a nő már várandós volt a fiukkal. A démon távozásával az érzései a nő iránt, amelyek nem is igazán a sajátjai voltak, fokozatosan fakulni kezdtek, de a halvány árnyait még mindig őrzi.

### A játék során

A játékban Kataki azután tűnik fel, hogy Rushan elcsalja az Izumói szentélytől Ai-t, Orochit és Arashit. A szellem megmenti Rushant Arashi gyilkos csapásától (és megvágja a fia arcát, közölve, hogy ha "csak ennyire képes, a másik szemét is el fogja veszíteni"). Később kijelenti, hogy az elcsalásuk nem az ő terve volt, ő csak segédkezik - mint később kiderül, Aitoshi áll a hátterében, akinek a felélesztéséhez Ai ereje kell. Provokálja Orochit, és Ai-t is, hogy sújtson le rá, Arashi-val viszont kevéssé foglalkozni. A fia felismeri, hogy mire készül, és megpróbálja lenyugtatni Orochit (amivel sikerrel is járt), Kataki viszont gyorsan visszaveszi az irányítást, csapdába ejti a kígyószellemet, és elkapja a fiát is, akinek az életével fenyegeti Ai-t, hogy rávegye, támadjon. A nő végül tényleg nekitámad, aminek hatására viszont örvény nyílik, ami Katakit is megsebesíti, a maszkját pedig összetöri (Ai-t viszont majdnem elnyeli). Aitoshi ébredése után a nővel együtt távozik.

## Képességei

* Gondolatok és érzések olvasása: Egy ember legmélyebb vágyait is képes megérezni.
* Korlátozott alakváltó képesség: Az emberi alakot képes sűrű, fullasztó füstre váltani - ebben semmilyen fegyver nem árthat neki.
* Halhatatlanság: Ha nem ölik meg, korlátlan ideig élhet.

## Egyéb

* Noha nem játékos karakter, az írója alkotott neki egy akciófigurát a Hero Forge játékkal: